שוודיה באירוויזיון

ממוזער|שמאל|240px|ליל-באבס בקאן (1961)
ממוזער|שמאל|240px|אינגר ברגרן בלוקסמבורג (1962)
ממוזער|שמאל|240px|תומאס לדין בהאג (1980)
240px|ממוזער|שמאל|קרולה באתונה (2006)
240px|ממוזער|שמאל|להקת "ארק" בהלסינקי (2007)
240px|ממוזער|שמאל|שארלוט פרלי בבלגרד (2008)
240px|ממוזער|שמאל|אריק סעדה בדיסלדורף (2011)
240px|ממוזער|שמאל|לורן בבאקו (2012)
240px|ממוזער|שמאל|רובין חוינברה במאלמה (2013)
240px|ממוזער|שמאל|סאנה נילסן בקופנהגן (2014)
240px|ממוזער|שמאל|מונס סלמרלוב בווינה (2015)
ממוזער|שמאל|240px|בנג'מין אינגרוסו בליסבון (2018)
ממוזער|שמאל|240px|יון לונדוויק בתל אביב-יפו (2019)
שוודיה השתתפה באירוויזיון 64 פעמים החל מהצטרפותה לתחרות ב-1958, והיא נעדרה מהתחרות שלוש פעמים, ב-1964, 1970 ו-1976. החל מ-1959 השיר השוודי לתחרות נבחר באמצעות תחרות טלוויזיה שנתית אשר נקראת "מלודיפסטיבלן".

הישגים
שוודיה השתתפה בתחרות 62 פעמים: 7 פעמים מתוכן שוודיה זכתה בתחרות, ועל כן, נכון ל-, היא שיאנית מספר הניצחונות בתחרות יחד עם אירלנד, ומאחוריהן נמצאות לוקסמבורג, צרפת, הממלכה המאוחדת והולנד, עם חמישה ניצחונות בתחרות כל אחת. בניגוד לאירלנד, ספרד, לוקסמבורג וישראל, ועל אף כל ניצחונותיה בתחרות, שוודיה מעולם לא ניצחה בתחרות פעמיים ברציפות ועל כן מעולם לא ניצחה בתחרות שנערכה בשטחה. 24 פעמים מתוכן שוודיה הצליחה להתברג לחמשת המקומות הראשונים בגמר התחרות ו-36 פעמים מתוכן היא התברגה לאחד מעשרת המקומות הראשונים בתחרות. עד שנת 2010 הייתה שוודיה אחת המדינות היחידות שלא החמיצו אף גמר אירוויזיון מהחלת שלב חצאי-הגמר ב-2004, אך שיאה נשבר בשנת 2010 כאשר הזמרת אנה בריינדול לא העפילה לגמר משלב חצי-הגמר בתחרות שנערכה באוסלו, נורווגיה. כאשר נחשפו תוצאות חצי-הגמר הסתבר כי בריינדול סיימה במקום ה-11 בחצי-הגמר, בהפרש של 5 נקודות בלבד מהמקום העשירי, שהיה מקנה לה את הזכות לעלות לגמר. הישגה הגרוע ביותר של שוודיה בגמר תחרות אירוויזיון הוא המקום ה-22 עם 9 נקודות אליו היא הגיעה פעם אחת בתולדותיה בתחרות אירוויזיון 1992, אותה אירחה, עם השיר "I morgon är en annan dag" של כריסטר ביורקמן. שוודיה התמקמה במקום האחרון בתחרות רק פעמיים בתולדותיה, בשנים 1963 ו-1977, וקיבלה 0 נקודות רק פעם אחת, בשנת 1963.

שוודיה נחשבת לאחת המדינות המוצלחות ביותר בתחרות האירוויזיון ומראשית ימיה בתחרות ועד ימינו שוודיה כמעט תמיד הצליחה להתברג למקומות גבוהים בתחרות וחוץ מפעם אחת, בשנת 2010, מעולם לא כשלה להעפיל לגמר התחרות משלב חצאי-הגמר והיא המדינה המצליחה ביותר בתחרות בשלב חצאי-הגמר. בשנת 2005 נערכה בקופנהגן, דנמרק, תחרות שיר היובל באירוויזיון, במסגרת חגיגות 50 שנים לקיום התחרות. השיר השוודי שהשתתף בתחרות היובל, "Waterloo" של להקת אבבא, הגיע למקום הראשון עם 329 נקודות בהצבעה של השיר האהוב ביותר בתולדות האירוויזיון. במהלך שנות ה-90 ושנות ה-2000 המוקדמות, שוודיה, יחד עם לטביה, מלטה וקרואטיה, היו המדינות היחידות בתחרות שלא הושפעו מהחלטתו של איגוד השידור האירופי לפסול מדינות שהגיעו להישגים נמוכים בתחרות בשנים קודמות כדי לאפשר למדינות חדשות להצטרף אליה. בשנת 2012, שברה שוודיה שיא של כל הזמנים כאשר השיר השוודי הזוכה, "Euphoria", קיבל 12 נקודות מ-18 מדינות, ובכך שברה את שיאה של שכנתה נורווגיה עם השיר "Fairytale", מתחרות אירוויזיון 2009, שקיבלה 12 נקודות מ-16 מדינות.

שוודיה אירחה את התחרות 7 פעמים בתולדותיה, בכל פעם לאחר שניצחה בתחרות, והיא המדינה היחידה שאירחה את התחרות בהתפרשות על פני חמישה עשורים שונים: שלוש פעמים היא אירחה את התחרות בסטוקהולם בשנים 1975, 2000 ו-2016, שלוש פעמים במאלמה בשנים 1992, 2013 וב2024 ופעם אחת בגטבורג ב-1985. כמו כן, שוודיה נמצאת במקום השני ברשימת שיאניות האירוח של התחרות יחד עם אירלנד שאירחה את התחרות בשטחה שבע פעמים לאחר שבעת ניצחונותיה, אחרי הממלכה המאוחדת, שיאנית האירוח אשר אירחה את התחרות בשטחה תשע פעמים.

היעדרויות
שוודיה התחרתה בתחרות כמעט ברציפות מהופעת הבכורה שלה בתחרות ב-1958 שנערכה בהולנד, ונעדרה מהתחרות רק שלוש פעמים בתולדותיה: לראשונה בשנת 1964, בשנייה ב-1970 ובפעם האחרונה בשנת 1976.

היעדרותה הראשונה של שוודיה התרחשה בשנת 1964. הסיבה לפרישה אינה ידועה בוודאות, אולם העובדה כי שוודיה סיימה במקום האחרון בתחרות עם 0 נקודות בתחרות בשנה הקודמת, יכולה להיות הסיבה. על אף היעדרותה, שוודיה שידרה את התחרות.

היעדרותה השנייה של שוודיה התרחשה ב-1970. באותה שנה, החליטה שוודיה לא להשתתף בתחרות עקב התוצאה השנויה במחלוקת בתחרות אירוויזיון 1969 שנערכה במדריד, ספרד, בה ניצחו ארבעה שירים בתחרות. כתוצאה מכך, מספר מדינות, ביניהן שוודיה, אוסטריה, נורווגיה, פינלנד ופורטוגל, החליטו לא להשתתף בתחרות ב-1970.

בפעם השלישית והאחרונה שוודיה נעדרה מהתחרות ב-1976. ב-1975, כאשר אירחה שוודיה את התחרות בשטחה היא הודיעה כי אם תנצח בתחרות בשנית, לא יתאפשר בידיה למצוא מקור מימון לאירוח התחרות פעם נוספת. רשת השידור השוודית הודיעה כי שוודיה לא תשתתף בתחרות בשנת 1976 עקב הוצאות כבדות שהשקיעה באירוח התחרות אשתקד והחלטתה של שוודיה לפרוש מן התחרות התקבלה לאחר מחאה ציבורית רחבה נגד רשת השידור השוודית והתחרות עצמה. לאחר התחרות באותה שנה, איגוד השידור האירופי החליט שכדי להקל על המדינה המארחת של התחרות, כל מדינה שתשתתף בתחרות תישא באופן חלקי במימון התחרות ושוודיה אכן שבה לתחרות בשנה שאחריה.

אירוויזיון 1958: אליס באבס
רשות השידור השוודית החליטה להצטרף לתחרות האירוויזיון לראשונה בשנת 1958. בפעם הראשונה בתולדותיה של שוודיה בתחרות הנציגה לתחרות לא נבחרה על ידי תוכנית טלוויזיה שנתית (שעתידה הייתה להיקרא "מלודיפסטיבלן"), אלא הנציגה השוודית נבחרה על ידי ועדה מיוחדת שהורכבה מנציגי עובדים של רשות השידור השוודית. מתוך 152 הצעות שהוגשו לשולחן רשות השידור השוודית, נבחרה לנציגת שוודיה לתחרות אליס באבס עם השיר "Lilla stjärna". לאחר שנבחרה באבס לנציגת שוודיה הראשונה בתחרות, באבס לא הסכימה לשורת טקסט אחת שהופיעה בשיר ("autorstwa Gunnara Werséna"), תוכנו של השיר שונה על פי בקשתה, ונותרה מהמשפט עצמו רק המילה "Werséna". לאחר מכן, באבס סירבה להקליט גרסת אולפן לשיר, כך שנכון להיום, הקלטתו הזמינה היחידה של השיר היא מתוך ביצועה של באבס בתחרות עצמה. ב-12 במרץ באבס הופיעה בתחרות האירוויזיון וקטפה את המקום הרביעי בתחרות עם 10 נקודות: היא קיבלה שלוש נקודות מלוקסמבורג, שלוש נקודות משווייץ, שתי נקודות מהולנד, נקודה אחת מאוסטריה ונקודה אחת מבלגיה.

כותבים שוודים במדינות אחרות
בתחרות אין כל חוק המגביל את לאומיותו של כותב השירים והאמן המתחרה, מה שהביא לכך שמדינות רבות יוצגו על ידי אמנים וכותבי שירים שאינם אזרחים של אותה מדינה. בתחרות היו מעורבים כותבי שירים שוודים רבים, בכתיבה מלאה או חלקית של שירים, של מדינות שונות למעט שוודיה. למשל, בשנת 2010 השירים של בלארוס, דנמרק, גאורגיה, נורווגיה, אירלנד ואזרבייג'ן נכתבו כולם או חלקם על ידי כותבי שירים שוודים; בשנת 2011 השירים מאזרבייג'ן ורוסיה; בשנת 2012 השירים מאזרבייג'ן, נורווגיה, אירלנד, ספרד, איטליה, הממלכה המאוחדת, מלטה, יוון וקפריסין; בשנת 2013 השירים מאזרבייג'ן, גאורגיה, נורווגיה, רוסיה, פינלנד והולנד; בשנת 2014 השירים מאזרבייג'ן, אירלנד, דנמרק, רוסיה, הממלכה המאוחדת ואוקראינה; בשנת 2015 השירים מאזרבייג'ן, גאורגיה, רוסיה, ספרד, הולנד, מולדובה ומקדוניה; ובשנת 2016 השירים מאזרבייג'ן, מולדובה, גאורגיה, קפריסין, רוסיה, נורווגיה, בולגריה, צ'כיה, ליטא ומלטה. בשנת 2018 השיר הקפריסאי שהגיע למקום השני נכתב אף הוא על ידי כותבים שוודיים, ואף הרקדניות שהופיעו על הבמה היו שוודיות.

יחסי שוודיה והמדינות הסקנדינביות באירוויזיון
באופן מסורתי, בכל הקשור לדפוסי הצבעותיה, שוודיה תומכת ונתמכת על ידי המדינות הסקנדינביות: פינלנד, נורווגיה, דנמרק ואיסלנד. בשנת 1998 שוודיה העניקה את מרב הנקודות לנורווגיה, בשנת 1999 העניקה את מרב הנקודות לאיסלנד, בשנת 2000 העניקה את מרב הנקודות לדנמרק, בשנת 2003 העניקה 12 נקודות לנורווגיה, בשנת 2008 שוודיה העניקה 12 נקודות לנורווגיה וב-2009 היא שוב העניקה את מרב הנקודות לנורווגיה. בפעם הראשונה בהיסטוריית התחרות, בשנת 2006, שוודיה העניקה 12 נקודות לפינלנד. כמו כן, בשנת 2007, שוודיה העניקה שוב לפינלנד 12 נקודות. יחסי שוודיה והמדינות הסקנדינביות באירוויזיון הם דוגמה אחת מני רבות של הצבעה בין מדינות שיש להן קשרים גאוגרפיים, היסטוריים, פוליטיים או תרבותיים, כמו מדינות סקנדינביה, מדינות הבלקן, המדינות הבלטיות, והמדינות הסובייטיות לשעבר. באופן מפתיע, שוודיה נוהגת להעניק בשנים האחרונות את מרב הנקודות שלה למדינות שאינן חלק מסקנדינביה: בשנת 2010 היא העניקה את מרב הנקודות לגרמניה, בשנת 2011 לאירלנד, בשנת 2012 לקפריסין, בשנת 2014 לאוסטריה, בשנים 2015-2016 לאוסטרליה, בשנת 2017 לפורטוגל ובשנת 2018 לקפריסין. בשנים האחרונות, רק בשנת 2013 בחרה שוודיה להעניק את מרב הנקודות שלה למדינה סקנדינבית, נורווגיה, שהיא גם המדינה הסקנדינבית הנתמכת ביותר על ידי שוודיה, שהעניקה לה לא פחות מ-5 פעמים את מרב הנקודות שלה משהחלה שיטת ה"טלווטינג".

השירים שייצגו את שוודיה באירוויזיון

 שנה מבצע שיר תרגום לעברית גמר ניקוד חצי גמר ניקוד 1958 אליס באבס "Lilla Stjärna" "כוכב קטן" 4 10 1959 בריטה בורג "Augustin" "אוגוסטין" 9 4 1960 סיב מאלמקוויסט "Alla andra får varann" "כל האחרים מקבלים אחד את השני" 10 4 1961 ליל-באבס "April, April" "אפריל, אפריל" 14 2 1962 אינגר ברגרן "Sol och vår" "השמש שלנו" 7 4 1963 מוניקה זטרלונד "En gång i Stockholm" "פעם אחת בסטוקהולם" 13 0לא נטלה חלק ב-1964 1965 אינגבר ויקסל "Absent Friend" "חבר נעדר" 10 6 1966 ליל לינדפורש וסבאנטה תורסון "Nygammal vals" "ואלס חדש-ישן" 2 16 1967 אסטן וארנבריק "Som en dröm" "כמו חלום" 8 7 1968 קלאס גוראן הדרסטרום "Det börjar verka kärlek, banne mig" "זה מתחיל להיראות כמו אהבה ארורה" 5 15 1969 טומי שרברג "Judy, min vän" "ג'ודי חברתי" 9 8לא נטלה חלק ב-1970 1971 להקת "משפחת ארבע" "Vita vidder" "המד המערבי" 6 85 1972 להקת "משפחת ארבע" "Härliga sommardag" "יום קיץ יפה" 13 75 1973 נובה והבובות "You're Summer" "אתה קיץ" 5 94 1974 אבבא "Waterloo" "ווטרלו" 1 24 1975 לארס ברגהאגן והבובות "Jennie, Jennie" "ג'ני ג'ני" 8 72לא נטלה חלק ב-1976 1977 פורבס "Beatles" "חיפושיות" 18 2 1978 ביורן סקיפס "Det blir alltid värre framåt natten" "זה תמיד מחמיר לקראת הלילה" 14 26 1979 טד יארדסטאד "Satellit" "לוויין" 17 8 1980 תומאס לדין "Just nu!" "עכשיו!" 10 47 1981 ביורן סקיפס "Fångad i en dröm" "נתפס בחלום" 10 50 1982 להקת "צ'יפס" "Dag efter dag" "יום אחרי יום" 8 67 1983 קרולה "Främling" "זר" 3 126 1984 הרייס "Diggi-Loo Diggi-Ley" "דיגי-לו דיגי-ליי" 1 145 1985 קיקי דניאלסון "Bra vibrationer" "ויברציות טובות" 3 103 1986 מוניקה טרנל ולאסה הולם "E' de' det här du kallar kärlek?" "לזה אתה קורא אהבה?" 5 78 1987 לוטה אנגברג "Boogaloo" "בוגלו" 12 50 1988 טומי שרברג "Stad i ljus" "עיר האורות" 12 52 1989 טומי נילסון "En dag" "יום אחד" 4 110 1990 אדין-אדאל "Som en vind" "כמו משב רוח" 16 24 1991 קרולה "Fångad av en stormvind" "לכודה בסופה" 1 146 1992 כריסטר ביורקמן "I morgon är en annan dag" "מחר הוא יום נוסף" 22 9 1993 ארווינגרנה "Eloise" "אלואיז" 7 89 1994 מארי ברגמן ורוגר פונטארה "Stjärnorna" "כוכבים" 13 48 1995 יאן יוהנסן "Se på mej" "תראו אותי" 3 100 1996 להקת "פעם נוספת" "Den vilda" "הטבע" 3 100 1 227 1997 להקת "בלונד" "Bara hon älskar mig" "אישה מסתורית" 14 36 1998 ייל יונסון "Kärleken är" "אהבה היא" 10 53 1999 שרלוט נילסן "Take Me to Your Heaven" "קח אותי לגן-העדן שלך" 1 163 2000 רוגר פונטארה "When Spirits Are Calling My Name" "כשהרוחות קוראות בשמי" 7 88 2001 להקת "חברים" "Listen To Your Heartbeat" "הקשב לפעימות לבך" 5 100 2002 להקת "אפרו-דייט" "Never Let It Go" "לעולם לא אעזוב את זה" 8 72 2003 Fame "Give Me Your Love" "תן לי את האהבה שלך" 5 107 2004 לנה פיליפסון "It Hurts" "זה כואב" 5 170 X X 2005 מרטין סטנמרק Las Vegas""לאס וגאס" 19 30 X X2006 קרולה"Invincible""בלתי מנוצחת"5 1704 2142007 ארק "The Worrying Kind""הסוג המודאג" 18 51 X X 2008 שארלוט פרלי "Hero" "גיבורה" 18 4710 54 2009 מאלנה ארנמן "La Voix" "הקול" 21 33 4 1052010 אנה בריינדול "This Is My Life" "אלו הם חיי" X X 11 622011 אריק סעדה "Popular" "פופולרי"31851155 2012 לורן "Euphoria" "אופוריה"13721181 2013 רובין חוינברה "You" "את"1462המדינה המארחת 2014 סאנה נילסן "Undo" "לבטל" 3 218 2  131 2015 מונס סלמרלוב "Heroes" "גיבורים" 1 365 1 217 2016 פראנס "If I Were Sorry" "לו הייתי מצטער" 5 261המדינה המארחת 2017 רובין בנגטסון "I Can't Go On" "אני לא יכול להמשיך" 5 34432272018בנג'מין אינגרוסו"Dance You Off""לסלק אותך בריקוד"7274 2 2542019ג'ון לונדוויק"Too Late for Love""מאוחר מדי לאהבה"53343238The Mamas"Move""לזוז"התחרות בוטלה בשנה זאת2021טוסי צ'יזה"Voices""קולות"1410971422022קורניליה יאקובס"Hold Me Closer""תחזיק אותי קרוב"443813962023לורן"Tattoo""קעקוע"1583 2 1352024מרקוס ומרטינוס"Unforgettable""בלתי נשכחת"9174המדינה המארחת2025קאי"Bara bada bastu""פשוט ללכת לסאונה"43214118

אירוח האירוויזיון
 שנה העיר המארחת מקום התחרות מנחים1975 סטוקהולםמרכז הכנסים הבינלאומיים של סטוקהולםגמר: קארין פאלק1985 גטבורגסקנדינביוםגמר: ליל לינדפורש1992 מאלמהאצטדיון הקרח של מאלמהגמר: לידיה קפוליקיו והארלוד טרויטיגר2000 סטוקהולםאריקסון גלובגמר: קאטיס אלסטרם ואנדרס לונדין2013 מאלמהמאלמה ארנהחצאי גמר וגמר: פייטרה מיידה2016 סטוקהולםאריקסון גלובחצאי גמר וגמר: פייטרה מיידה ומונס סלמרלוב2024מאלמהמאלמה ארנהפייטרה מיידה ו מולין אוקרמן

מגישי הניקוד מטעם שוודיה
 שנה מגיש1996אולה רונדקוויסט1997גוסטה האנסון1998ביורן הדמן1999פונטוס גורדינייר2000מאלין אקאנדר2001ג'וזפין סאנדסטרום2002קריסטין קספרסן2003קאטיס אלסטרם2004ג'ובאן רדומיר	2005אניקה ג'נקל	2006ג'ובאן רדומיר2007אנדרה פופס2008ביורן גוסטפסון2009שרה דון פיינר2010אריק סעדה2011דני סאוסדו2012שרה דון פיינר2013יוהיו2014אלקזאר2015מארייט2016גינה דיראווי2017ויקטוריה ג'והנסון2018פליקס סנדמן2019אריק סעדה2021קרולה הגקוויסט2022דוטר2023פארח עבאדי2024פרנס ג'פסון וול2025קייו

ראו גם
SVT
מלודיפסטיבלן
פינלנד באירוויזיון
נורווגיה באירוויזיון
דנמרק באירוויזיון
איסלנד באירוויזיון

קישורים חיצוניים

האתר הרשמי של OGAE בשוודיה
האתר הרשמי של רשות השידור השוודית
היסטוריית ההצבעות של שוודיה באירוויזיון
מילים לשירים שייצגו את שוודיה באירוויזיון

הערות שוליים

*
קטגוריה:אירוויזיון לפי מדינה
קטגוריה:שוודיה: תרבות